ID-DEĊIŻJONI TAL-KUMMISSJONI
tal-14 ta' Diċembru 1989
li temenda l-Anness I tad-Deċiżjoni tal-Kunsill 77/795/KEE tat-12 ta' Diċembru 1977 li jistabbilixxi proċedura komuni għall-iskambju t'informazzjoni fuq il-kwalità ta' l-ilma frisk tal-wiċċ fil-Komunità
(90/2/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat id-Deċiżjoni tal-Kunsill Nru 77/795(KEE) tat-12 ta' Diċembru 1977 li tistabbilixxi proċedura komuni għall-iskambju t'informazzjoni dwar il-kwalità ta' l-ilma frisk tal-wiċċ fil-Komunità ([1]), kif l-aħħar emendata bir-Regolament (KEE) Nru 86/574 ([2]
), u partikolarment l-Artikolu 5(1) ta' l-istess,
Billi ġew riċevuti talbiet minn Franza, l-Italja, il-Portugall u r-Repubblika Federali tal-Ġermanja għall-emendi fl-Anness 1 ta' dik id-Deċiżjoni tal-Kunsill;
Billi l-Kommissjoni hija sodisfatta li dawn l-emendi jaderixxu għal-ħti[iet ta' l-Artikolu 5(2) tad-Deċiżjoni Nru 77/795/KEE,
ADOTTAT DIN ID-DEĊIŻJONI:
Artikolu 1
L-Anness I tad-Deċiżjoni Nru 77/795/KEE huwa hawnhekk emendat fir-rigward ta' l-istazzjonijiet fejn jittieħdu l-kampjun jew tal-kejl imsemmija fl-Anness ta' din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fl-14 ta' Diċembru 1989.